Mikä on ASMR?

Tässä artikkelissa käydään läpi mitä tarkoittaa ASMR, mihin sitä käytetään ja miten pääset helposti alkuun ASMR-ilmiön kanssa.

ASMR-ilmiö antaa hyvänolon tunteen oudolla tavalla

ASMR on lyhenne englanninkielen sanasta autonomous sensory meridian response. Se tarkoittaa autonomisia, rauhoittavia aistielämyksiä. Eli joidenkin äänien kuuleminen laukaisee hyvänolon tuntemuksia, kihelmöintiä ja väristyksiä. Niitä kylmiä väreitä, jotka tuntuvatkin hyvältä. Yleensä kihelmöinti lähtee pään takaosasta ja kulkee selkärankaa pitkin lihaksiin. ASMR ilmiötä kutsutaan epävirallisesti myös aivo-orgasmiksi.

ASMR tarkoittaa hyvänolon tuntemuksia, kihelmöintiä ja väristyksiä, jotka tiettyjen äänien kuuleminen laukaisee.

Monille on tyypillistä saada näitä rauhoittavia aistielämyksiä kuulon (auditiivinen ASMR) lisäksi myös näön (visuaalinen ASMR) ja tuntoaistin kautta. ASMR ilmenee ihmisillä myös kihelmöivänä tunteena, jonka voi tuntea sekalaisesti eri puolilla kehoa.

Ensimmäisiä ASMR kokemuksia

Monet ihmiset kokevat ASMR:ää ensimmäistä kertaa lapsena, eivätkä oikein tiedä mitä ovat tunteneet. Useimmat kertovat, että sen on laukaissut tiettyjen opettajien puhe (varsinkin heidän tullessaan korvan juureen neuvomaan), käynti lääkärissä tai parturissa tai rauhallinen tilanne, missä toinen ihminen on tullut hyvin lähelle. ASMR videot perustuvat juuri näihin kokemuksiin – ne ovat näyteltyjä pätkiä, joilla koitetaan luoda sama, rentouttava tilanne uudestaan.

Suomessa monet ihmiset eivät olekaan törmänneet vielä tähän konseptiin, mutta muualla päin maailmaa ASMR on nopeasti kasvava ilmiö ja ASMR videoita tuotetaan tiuhaa tahtia.

Kylmät väreet päässä, kuiskailu videot – ASMR:n monet nimet

Monet ovat kokeneet ASMR-tuntemuksia, mutta eivät tiedä sille nimeä. Suomalaiset ASMR-mainokset ovat saaneet ihmiset etsimään käsiinsä kuiskailu videoita tai rauhoittavaa puhetta. Ne jotka ovat kokeneet ASMR-tunteen arkielämässä, etsivät sitä usein termeillä “pään kihelmöinti”, “kylmiä väreitä päässä”, “kihelmöintiä päänahassa”, “kylmät väreet päässä” tai “kihelmöinti päässä” ja juuri tätä se tarkoittaakin. Suomalaiset kutsuvat ASMR-aaltoja monesti myös tingleiksi (tulee englanninkielen sanasta tingle, joka tarkoittaa kutitusta – “asmr tingle”).

ASMR rentoutus

Sen lisäksi että itse ASMR tuntuu hyvälle, tulee sivussa muitakin hyötyjä. ASMR:ää käytetään pääasiassa rentoutumiseen ja tämä näkyy parhaiten ihmisillä kenellä on unensaantivaikeuksia tai vaikeuksia keskittyä. ASMR videoiden avulla uneliaaseen tilaan on helpompi päästä. Monesti myös levoton olo koulu- tai työjuttuja tehdessä katoaa, kun ASMR video pyörii taustalla.

Monet ASMR videot ovat myös käytännössä tietyn tyylisiä oppaita hallittuun meditointiin. Meditointi on tutkitusti todistettu vähentävän stressitasoa. ASMR onkin usealle ihmiselle portti sellaiseen tilaan, joka tyhjentää mielen kaikista ongelmista ja vaikeista asioista. Monet ovat myös kertoneet, että ASMR:n vaikutukset ovat auttaneet hypnoosissa ja selkounissa.

Voiko kuka tahansa kokea ASMR:ää?

Monien kyselyjen perusteella vastaus on ei. Jokainen ei ole kertonut kokevansa tätä ilmiötä. Voi olla, että sinä et pysty kokemaan ASMR:ää tai voi olla ettet vain ole löytänyt vielä sopivia laukasimia. Voit katsoa kattavaa listaamme ASMR laukaisijoista ja testata saatko tinglejä. Jotkut saavat ASMR:ää hyvinkin helposti, vain muutama sekunti videon katselua riittää, mutta toiset voivat joutua etsimään tunnetta pitkäänkin.

Miten voin testata tunnenko minä ASMR:ää?

YouTube :ssa ASMR-videoita tekevän GentleWhispering -kanavan Maria on maailmanlaajuisesti yksi tunnetuimmista ASMR-videoiden tekijöistä

ASMR-videoita on tarkoitus katsoa kuulokkeilla. Suosittelemme nukkumiskuulokkeita, jotka eivät paina korviasi makuuasennossa.

Tunne, jonka ASMR laukaisee on kaikilla erilainen (ASMR reaktio). On turhaa kuvailla sitä, kun voit itse kokeilla laukaista sen yllä olevalla videolla. Suurin osa ihmisistä tuntee ASMR:ää, mutta meillä jokaisella on omat “laukaisijat” (eng. ASMR triggers) eli äänet tai visuaaliset stimulantit, jotka tuottavat meille tämän hyvänolon tunteen. Tässä videossa käydään läpi vain muutamaa yleisintä ASMR:n laukaisijaa, joten älä hätäänny jos mitään ei tapahdukaan!

Yleisiin laukaisimiin kuuluu mm.

Kuiskailu ja hidas, pehmeä puhe

Huulista lähtevät äänet, kuten syöminen ja suutelu

Tietyt aksentit

Käsienliikkeet, jotka kiinnittävät silmiesi huomion ja saavat sinut tuntemaan läheisyyttä

Katsoessasi ihmistä, joka on keskittynyt tiettyyn asiaan, kuten maalamiseen tai vaatteiden viikkaamiseen

Henkilökohtainen huomio, kuten tilanne, missä hiuksiasi silitetään tai sinut meikataan

Jos haluat lisätietoa, meillä on kattava artikkeli ASMR laukaisijoista.

Miten saada ASMR-vaikutus muilla, kun äänillä?





Helpoin tapa saada ASMR-tyylinen tunne on laukaista se päänhierojalla. Hierojassa on kahva, mistä pidetään kiinni ja taipuvat metallisangat, joiden päissä on pienet hierontapallot. Päänhierojaa liikutetaan ylösalaisin ja annetaan hierontapallojen hitaasti osua päänahkaan. Useat saavat alkuun erittäin voimakkaat reaktiot. Ainakin itselläni päänhierojan käyttäminen tuntuu lähes identtiseltä ASMR-tuntemukseen. Parhaan tunteen päänhierojalla saa siten, että toinen ihminen käyttää hierojaa sinuun.

Onko ASMR oikeaa vai vain uuden ajan pseudotiedettä?

ASMR tutkimuksia on tehty suhteellisen vähän ja pienellä budjetilla. Aivotutkimuksilla on saatu dataa, että ihmisen aivoissa selvästi tapahtuu jotain, kun tunnet ASMR:ää, mutta siihen tieto jääkin. Yksi tutkimusongelmista on, että aivojen magneettikuvaus pitää paljon meteliä ja ASMR:n laukaisu tässä tilassa voi olla haastavaa. Odotamme innolla lisätutkimuksia ja lisää tietoa tästä oudosta ilmiöstä. Kaksi asiaa on varmaa: 1. ASMR laukaisee jotain ja sinä voit tuntea sen. 2. ASMR ei ole vaarallista.

Mihin ASMR videot ovat tarkoitettu?

ASMR on tarkoitettu rentoutumiseen ja rauhoittumiseen. Yleisimmin ASMR:ää kuunnellaan iltaisin ennen nukkumaanmenoa ja moni onkin löytänyt ensimmäiset ASMR videot, kun on etsinyt apua nukkumiseen. ASMR auttaa monia keskittymään paremmin koulu- tai työtehtäviin. Galluppien mukaan ASMR poistaa monilta stressiä. Tätä on mm. helppo kokeilla kuuntelemalla ASMR:ää meluisissa paikoissa, kuten bussissa ja junassa.

ASMR-videot ovat tarkoitusperältään hyvin lähellä rentoutusharjoituksia ja mindfulness-harjoituksia. Meillä on kattava artikkeli myös rentoutusharjoituksista.

ASMR video ja miten pääsen alkuun?

ASMR:n maailma on laaja ja monipuolinen. Paras tapa alkuun on löytää videot, mitkä vaikuttavat sinuun eniten. Meillä on kattava artikkeli ASMR laukaisijoista, jossa esitellään erilaisia ASMR laukaisijoita esimerkki videoin. Listasta voit helposti todeta, millaisiin ääniin sinun aivosi reagoivat. Kun olet löytänyt mieleisesti ASMR:n ala-alueen, voit etsiä YouTube:sta samankaltaisia videoita ja laajentaa kokemustasi. Monilla ASMR:n kuuntelijoilla on suosikki ASMR video, jota he palaavat kuuntelemaan kuukausi toisensa jälkeen. ASMR videoita voi löytää myös hakemalla ääniä triggerien perusteella, esim “kuiksailu youtube”.

ASMR:ää tehdään monilla eri kielillä. Jotkut tykkäävät kuunnella äidinkieltään, jotkut kummallisia aksentteja ja jotkut kieltä, jota eivät itse ymmärrä. Täältä löydät parhaat kansainväliset ASMR kanavat ja täältä löydät suomalaisia ASMR videoiden tekijöitä.

Suomessa ASMR on vielä pieni ilmiö ja uusia ASMR videoita ei ilmesti kovin usein, mutta toivomme sen kasvavan tulevaisuudessa! Liity joukkoon ja seuraa Suomen ASMR kommuunia Facebookissa.